11 มีนาคม 2025

**รายงานความยั่งยืนประจำปี 2024**

Henkel สร้างความก้าวหน้าต่อไปในทุกด้านของกลยุทธ์ความยั่งยืน

* **การรับมือการเปลี่ยนแปลงสภาพภูมิอากาศ: การลดการปล่อยก๊าซ CO2 ในกระบวนการผลิตต่อหนึ่งตันของผลิตภัณฑ์ลง 64 เปอร์เซ็นต์ (ปีฐาน: 2017)**
* **ระบบเศรษฐกิจหมุนเวียน: การใช้พลาสติกรีไซเคิลในบรรจุภัณฑ์สินค้าอุปโภคบริโภคเพิ่มขึ้นถึง 25 เปอร์เซ็นต์**
* **โอกาสที่เท่าเทียมกัน: จำนวนพนักงานที่ลาพักเพื่อดูแลบุตรเพิ่มขึ้นอย่างมีนัยสำคัญในปี 2024 สัดส่วนของผู้หญิงในฝ่ายบริหารเพิ่มขึ้นถึง 42 เปอร์เซ็นต์**
* **สภาพการทำงานที่เป็นธรรม: การประเมินเพิ่มเติมใหม่ถูกนำมาใช้เพื่อให้แน่ใจว่าได้รับค่าจ้างที่เพียงพอต่อการดำรงชีวิตทั่วโลก**
* **การกํากับดูแล: รายงานความยั่งยืนฉบับแรกที่ใช้ข้อกําหนดเนื้อหาทั้งหมดของมาตรฐานการรายงานความยั่งยืนแห่งยุโรป *(ESRS)***

ดุสเซลดอร์ฟ เยอรมนี – วันนี้ Henkel ได้เผยแพร่รายงานความยั่งยืนสำหรับปี 2024 บริษัทก้าวหน้ามากขึ้น โดยเฉพาะในด้านการปกป้องสภาพภูมิอากาศและเศรษฐกิจหมุนเวียน และยังรวมถึงประเด็นทางสังคมด้วย ในปีนี้ บริษัท Henkel รายงานผลการดำเนินงานโดยสมัครใจ ตามข้อกำหนดเนื้อหาของคําสั่งว่าด้วยการรายงานความยั่งยืนขององค์กร *(CSRD)* ฉบับใหม่ของสหภาพยุโรป และมาตรฐานการรายงานความยั่งยืนของยุโรป *(ESRS)*

"เรามีความก้าวหน้าอย่างมากและได้ผลลัพธ์ที่เป็นรูปธรรมในด้านความยั่งยืนตลอดปีที่ผ่านมา – ครอบคลุมทุกด้านของกลยุทธ์ความยั่งยืนของเรา" Carsten Knobel ซีอีโอของ Henkel กล่าว "แม้แต่ในช่วงเวลาที่ท้าทาย เราก็ยังคงยึดมั่นในค่านิยมพื้นฐานของเรา ผ่านผลิตภัณฑ์ กระบวนการ และการมีส่วนร่วมต่อสังคม เรามุ่งมั่นที่จะสร้างโลกที่ยั่งยืนยิ่งขึ้น สิ่งนี้สะท้อนให้เห็นในแผนงานลดการปล่อยคาร์บอนสุทธิของเรา ซึ่งมีเป้าหมายในการลดการปล่อยก๊าซเรือนกระจกลง 90 เปอร์เซ็นต์ภายในปี 2045"

"ดิฉันภูมิใจในความก้าวหน้าด้านโครงการความยั่งยืน" Sylvie Nicol รองประธานบริหารฝ่ายทรัพยากรบุคคล โครงสร้างพื้นฐาน และความยั่งยืน กล่าว "ตัวอย่างเช่น ในปี 2024 เราได้เพิ่มสัดส่วนของพลาสติกรีไซเคิลในบรรจุภัณฑ์สินค้าอุปโภคบริโภคของเราเป็น 25 เปอร์เซ็นต์ และเราได้นำเสนอนโยบายการลาคลอดเพื่อเลี้ยงดูบุตรอย่างเท่าเทียมทางเพศอย่างน้อยแปดสัปดาห์โดยได้รับค่าตอบแทนเต็มจำนวนมาใช้ทั่วโลก – ซึ่งได้รับการตอบรับอย่างดีเยี่ยม นอกจากนี้ เรายังได้จัดทำรายงานความยั่งยืนฉบับแรกที่สอดคล้องกับข้อกำหนดเนื้อหาของ *ESRS* ฉบับใหม่ ซึ่งยังช่วยปรับปรุงกระบวนการภายในของเราให้ดีขึ้นอีกด้วย"

**เป้าหมายใหม่สำหรับการปกป้องสภาพภูมิอากาศ**

เมื่อสิ้นปีที่แล้ว Henkel ได้**ลดการปล่อยก๊าซ CO2 ในกระบวนการผลิตต่อหนึ่งตันของผลิตภัณฑ์ลง 64 เปอร์เซ็นต์**เมื่อเทียบกับปีฐาน 2017 และ**เพิ่มสัดส่วนพลังงานที่ซื้อจากแหล่งพลังงานหมุนเวียนเป็น 47 เปอร์เซ็นต์**

เมื่อปีที่ผ่านมา Henkel ยังได้ตั้ง[**เป้าหมายการปล่อยก๊าซคาร์บอนสุทธิเป็นศูนย์**](https://www.henkel.com/press-and-media/press-releases-and-kits/2024-11-04-henkel-defines-net-zero-targets-1996448) ซึ่งครอบคลุมส่วนต่างๆของห่วงโซ่คุณค่ามากกว่าเป้าหมายด้านสภาพภูมิอากาศที่เคยตั้งไว้ก่อนหน้านี้ **ภายในปี 2045 Henkel ตั้งเป้าหมายที่จะลดการปล่อยก๊าซเรือนกระจก (GHG) ในขอบเขตที่ 1, 2 และ 3 ลง 90 เปอร์เซ็นต์** สำหรับเป้าหมายด้านสภาพภูมิอากาศระยะสั้น Henkel วางแผนที่จะลดการปล่อยก๊าซเรือนกระจก (GHG) ในขอบเขตที่ 1 และ 2 ลง 42 เปอร์เซ็นต์และการปล่อยก๊าซเรือนกระจกในขอบเขตที่ 3 ลง 30 เปอร์เซ็นต์ภายในปี 2030 (เมื่อเทียบกับปี 2021) เป้าหมายใหม่ได้รับการตรวจสอบและยืนยันจาก *Science Based Targets Initiative (SBTi)* ซึ่งเป็นองค์กรด้านการเปลี่ยนแปลงสภาพภูมิอากาศที่สนับสนุนบริษัทต่าง ๆ ในการตั้งเป้าหมายการลดการปล่อยก๊าซเรือนกระจกที่สอดคล้องกับ ข้อตกลงปารีสภายในสิ้นปี 2024 Henkel ได้ลดการปล่อยก๊าซเรือนกระจก (GHG) ในขอบเขต 1, 2 และ 3 ลง 20 เปอร์เซ็นต์ (เมื่อเทียบกับปี 2021)

เพื่อลดการปล่อยก๊าซคาร์บอนไดออกไซด์ในห่วงโซ่คุณค่าให้มากขึ้นและดักจับการปล่อยก๊าซ CO2 ในห่วงโซ่อุปทานได้ดียิ่งขึ้น (ขอบเขตที่ 3) Henkel ได้เร่ง[**โปรแกรมการมีส่วนร่วมสําหรับซัพพลายเออร์ทั่วโลก**](https://www.henkel.com/press-and-media/press-releases-and-kits/2024-04-08-henkel-launches-new-initiative-to-collaborate-with-suppliers-on-climate-action-1949908)ในปีที่แล้ว โปรแกรมนี้ทำการรวบรวมข้อมูลการปล่อยก๊าซและกำหนดมาตรการเฉพาะ เพื่อการลดการปล่อยก๊าซ

**โซลูชันบรรจุภัณฑ์ที่ยั่งยืน**

Henkel ได้เพิ่ม**สัดส่วนพลาสติกรีไซเคิลในบรรจุภัณฑ์สินค้าอุปโภคบริโภคเป็น 25 เปอร์เซ็นต์** และคาดว่าภายในสิ้นปีนี้ บริษัทจะสามารถเพิ่มสัดส่วนนี้เป็น 30 เปอร์เซ็นต์

สองตัวอย่างที่เน้นให้เห็นถึงความก้าวหน้านี้: ในยุโรป Henkel ได้เพิ่มสัดส่วนของวัสดุรีไซเคิลหลังการใช้งานในบรรจุภัณฑ์ของน้ำยาซักผ้าและ ผลิตภัณฑ์ดูแลเส้นผมเป็นอย่างน้อย 50 เปอร์เซ็นต์ ซึ่งรวมถึงแบรนด์ต่าง ๆ เช่น Persil, Weißer Riese, Spee และ Gliss ในอเมริกาเหนือ บริษัทได้เปิดตัวบรรจุภัณฑ์ใหม่สำหรับสบู่เหลว Dial ซึ่งปัจจุบันทําจากพลาสติกรีไซเคิล 100 เปอร์เซ็นต์

นอกจากนี้ Henkel ยังมุ่งมั่นที่จะออกแบบบรรจุภัณฑ์สินค้าสำหรับผู้บริโภคทั้งหมดให้สามารถรีไซเคิลได้ ภายในสิ้นปี 2024 สัดส่วนนี้ได้เพิ่มขึ้นเป็น 89 เปอร์เซ็นต์แล้ว

ด้วยนวัตกรรมด้านกาวของหน่วยธุรกิจเทคโนโลยีกาว Henkel กำลังกำหนดมาตรฐานใหม่สำหรับบรรจุภัณฑ์ที่ยั่งยืนมากขึ้น ตัวอย่างเช่น กาวร้อนของแบรนด์ Technomelt ซึ่งใช้สําหรับบรรจุภัณฑ์อาหารและผลิตภัณฑ์อื่นๆ ผลิตจากวัตถุดิบชีวภาพอย่างน้อย 49 เปอร์เซ็นต์ ในขณะเดียวกัน ลูกค้าจําเป็นต้องใช้พลังงานน้อยลงอย่างเห็นได้ชัดในระหว่างขั้นตอนการใช้งานผลิตภัณฑ์

**โอกาสที่เท่าเทียมกันและสภาพการทำงานที่เป็นธรรม**

ก้าวสําคัญในด้านความหลากหลายและความเท่าเทียมกันคือ[**โครงการ**](https://www.henkel.com/press-and-media/press-releases-and-kits/2024-01-17-henkel-introduces-fully-paid-gender-neutral-parental-leave-for-its-employees-worldwide-1919330)**ลาคลอดอย่างเท่าเทียมทางเพศ** ซึ่งบริษัทได้ริเริ่มสำหรับพนักงานทั้งหมด 47,000 คนทั่วโลก โครงการนี้รับประกันสิทธิ์การลาคลอดอย่างน้อยแปดสัปดาห์โดยได้รับเงินเดือนเต็มจำนวน และครอบคลุมทุกรูปแบบของครอบครัว รวมถึงบุตรบุญธรรมหรือบุตรอุปถัมภ์ คู่ LGBTQ+ และพ่อแม่เลี้ยงเดี่ยว ข้อเสนอนี้ได้รับการตอบรับเป็นอย่างดี **โดยมีพนักงานทั่วโลกใช้สิทธิ์ลาคลอดเพิ่มขึ้นประมาณ 30 เปอร์เซ็นต์**เมื่อเทียบกับปีก่อนหน้า

นอกจากนี้ Henkel ยังสามารถ**เพิ่มสัดส่วนของผู้หญิงในตำแหน่งบริหารเป็น 42 เปอร์เซ็นต์**

ในฐานะส่วนหนึ่งของ**ความมุ่งมั่นต่อสภาพการทำงานที่เป็นธรรม** บริษัทได้นำ**การประเมินประจำปีเพิ่มเติม**มาใช้เพื่อให้แน่ใจว่าค่าตอบแทน ของพนักงาน Henkel ทั่วโลกยังคงสอดคล้องกับมาตรฐานค่าจ้างที่เพียงพอต่อการดำรงชีวิตในแต่ละท้องถิ่นอย่างต่อเนื่อง

**การยอมรับจากภายนอกสำหรับผลการดำเนินงานด้านความยั่งยืน**

หน่วยงานจัดอันดับภายนอกและอิสระได้ให้การยอมรับความก้าวหน้าด้านความยั่งยืนของ Henkel อีกครั้ง หนึ่งในนั้นคือ หน่วยงานจัดอันดับด้าน ESG อย่าง *EcoVadis* ที่มอบเหรียญทองให้แก่ Henkel ซึ่งทําให้ Henkel เป็นหนึ่งในห้าเปอร์เซ็นต์แรกของบริษัทที่ได้รับการประเมิน นอกจากนี้ Henkel ยังได้รับการยกย่องให้เป็น *Top-Rated Company* จาก *Morningstar Sustainalytics* สําหรับผลการดําเนินงานด้านความยั่งยืน และบริษัทได้รับรางวัลอีกหนึ่งรางวัลจาก *Corporate Knights* ในการจัดอันดับ *2025 Global 100 Most Sustainable Corporations in the World* นอกจากนี้ Henkel ยังได้รับรางวัล *Sustainable Future Award 2024* จาก *F.A.Z. Institute* และ *Cision Germany* เนื่องจากการสื่อสารด้านความยั่งยืนที่น่าเชื่อถือมานานตลอดหลายปีที่ผ่านมา

เกี่ยวกับ Henkel

ด้วยแบรนด์ นวัตกรรม และเทคโนโลยีของเรา ทําให้เราครองตำแหน่งผู้นําตลาดทั่วโลกในธุรกิจอุตสาหกรรมและธุรกิจสินค้าอุปโภคบริโภค หน่วยธุรกิจเทคโนโลยีกาวเป็นผู้นำตลาดระดับโลก ในอุตสาหกรรมกาว ซีลแลนท์ และเคมีภัณฑ์เพื่อการเตรียมพื้นผิว หน่วยธุรกิตคอนซูเมอร์แบรนด์ครองตำแหน่งผู้นำในธุรกิจผลิตภัณฑ์ดูแลเส้นผม ผลิตภัณฑ์ซักล้างและดูแลบ้านในหลายตลาดและหลากหลายหมวดหมู่ธุรกิจทั่วโลก แบรนด์ระดับต้น ๆ สามแบรนด์ของเราคือ Loctite, Persil และ Schwarzkopf ในปีงบประมาณ 2024 บริษัท Henkel มีรายงานยอดขายมากกว่า 21.6 พันล้านยูโรและผลกําไรจากการดําเนินงานที่ปรับแล้วประมาณ 3.1 พันล้านยูโร หุ้นบุริมสิทธิของ Henkel จดทะเบียนในดัชนีหุ้น DAX ของเยอรมัน ความยั่งยืนเป็นสิ่งที่ Henkel ยึดมั่นมายาวนาน และบริษัทมีกลยุทธ์ความยั่งยืนที่ชัดเจนพร้อมเป้าหมายเฉพาะ Henkel ก่อตั้งขึ้นในปี 1876 และปัจจุบันมีทีมงานที่มีความหลากหลายจากเพื่อนร่วมงานประมาณ 47,000 คนทั่วโลก ซึ่งรวมกันเป็นวัฒนธรรมองค์กรที่แข็งแกร่ง ยึดมั่นค่านิยมเดียวกัน และมีวัตถุประสงค์ร่วมกัน: "Pioneers at heart for the good of generations.” (บุกเบิกด้วยหัวใจเพื่อสิ่งที่ดีแก่คนรุ่นหลัง) ดูข้อมูลเพิ่มเติมได้ที่ [www.henkel.com](http://www.henkel.com)

สามารถดูภาพประกอบได้ที่ [**www.henkel.com/press**](http://www.henkel.com/press)

**ข้อมูลติดต่อ**

**Meiling Wee**

+65 8799 3216

meiling.wee@henkel.com